b'\n_START_ARTICLE_\nAccess control list\n_START_PARAGRAPH_\nAccess Control List (ACL), eller adgangskontrolliste, er en tabel og/eller liste der indeholder adgangsrettigheder til fx objekter eller netv\xc3\xa6rksadgange til services.\n_START_SECTION_\nImplementationer\n_START_PARAGRAPH_\nMange forskellige systemformer implementerer ACLs eller har en historisk implementation.\n_START_SECTION_\nFilsystem-ACLs\n_START_PARAGRAPH_\nEn filsystem-ACL er en tabel og/eller liste der indeholder adgangsrettigheder til en computers styresystems programmer/filer for hver enkelt bruger. Den styrer hvad en bruger har rettigheder til at g\xc3\xb8re og ikke g\xc3\xb8re for bestemte objekter, s\xc3\xa5som filkategorier eller individuelle filer. Hvert objekt har sikkerhedsattributter der angiver en adgangskontrolliste. I en typisk ACL angives et emne, og en operation, for eksempel, hvis en fil har en ACL der indeholder (Lisa, slet) vil dette give Lisa rettigheder til at slette filen._NEWLINE_Listen indeholder en post for hvert systembruger med adgangsrettigheder. Den mest almindelige brug omfatter rettigheder til at l\xc3\xa6se en fil, eller vise en liste over filer i en mappe, at skrive til en fil eller flere filer, og til at k\xc3\xb8re/afvikle filer (hvis den er en eksekverbar fil eller et program)._NEWLINE_N\xc3\xa5r en bruger pr\xc3\xb8ver at udf\xc3\xb8re en operation p\xc3\xa5 en fil i en ACL-baseret sikkerhedsmodel, kontrollerer styresystemet f\xc3\xb8rst ACL, for at afg\xc3\xb8re om den \xc3\xb8nskede handling er tilladt, alts\xc3\xa5 om brugeren har rettigheder._NEWLINE_Filsystem-ACL findes i Microsoft Windows NT, OpenVMS, Unix-lignende og MacOS styresystemer._NEWLINE_De fleste Unix og Unix-lignende styresystemer (fx Linux, BSD eller Solaris) underst\xc3\xb8tter POSIX.1e ACLs, baseret p\xc3\xa5 en tidligere POSIX udkast som blev trukket tilbage 1997. Mange af dem - fx AIX, FreeBSD, Mac OS X begyndende med version 10.4 ("Tiger") eller Solaris med ZFS filesystemet, underst\xc3\xb8tter NFSv4-ACLs, som er en del af NFSv4 standarden. Der er to eksperimentelle implementeringer af NFSv4-ACLs for Linux: NFSv4-ACLs underst\xc3\xb8ttelse af Ext3-filesystemet og Richacls, som giver NFSv4 ACLs underst\xc3\xb8ttelse for Ext4-filesystemet._NEWLINE_PRIMOS underst\xc3\xb8ttede ACLs s\xc3\xa5 tidligt som 1984.\n_START_SECTION_\nACL p\xc3\xa5 Cisco IOS\n_START_PARAGRAPH_\nACL\'er er tilknyttet i indg\xc3\xa5ende(inbound) eller udg\xc3\xa5ende(outbound) retning. Listen bliver l\xc3\xa6st fra top til bund men stopper ved f\xc3\xb8rste match der passer til den trafik der bliver gennemset. Der er et forudbestemt "deny" i bunden af listen hvilket vil sige hvis at hvis der ikke er nogle regler der matche den p\xc3\xa5g\xc3\xa6ldende trafik vil trafikken blive afvist._NEWLINE_Ved at s\xc3\xa6tte en ACL i indg\xc3\xa5ende retning p\xc3\xa5 en router forminsker dette processor belastningen fordi en pakke der potentielt skal afvises bliver afvist inden routeren bruger resourcer p\xc3\xa5 at route pakken.\n_START_SECTION_\nSammenligning med RBAC\n_START_PARAGRAPH_\nAlternativet til ACL-modellen er role-based access control (RBAC) modellen.'